**E L Ő T E R J E S Z T É S**

**Szombathely Megyei Jogú Város Közgyűlésének 2024. november 28-i ülésére**

**Javaslat Szombathely Megyei Jogú Város Önkormányzatának tagságára a különböző szervezetekben, egyesületekben, szövetségekben és az Önkormányzat által delegált személyekre**

Szombathely Megyei Jogú Város Önkormányzata több szervezetben, egyesületben, szövetségben rendelkezik tagsággal. A jelen előterjesztés alapján a Tisztelt Közgyűlés dönt a szervezetekben való további részvételéről, illetve a szervezetekbe delegáltak személyéről.

1. **Megyei Jogú Városok Szövetsége**

Az 1990. december 19-én megalakult Szövetség célja a megyei jogú városok önkormányzati jogainak kollektív képviselete, érdekvédelme, érdekérvényesítésének előmozdítása, az önkormányzati működés fejlesztése, hazai, nemzetközi önkormányzati szövetségekkel való együttműködés. A Szövetség folyamatos feladatai közé tartozik a véleménynyilvánítás a megyei jogú városokat érintő jogszabályok és más állami döntések tervezeteivel kapcsolatban, valamint az általános részvétel a jogalkotási, jogszabály-előkészítési munkában. Szombathely Megyei Jogú Város Közgyűlése a 6/1991. (I.10.) Kgy. sz. határozatában döntött arról, hogy belép a Megyei Jogú Városok Szövetségébe.

A Szövetség állandó szakmai bizottságaiba, illetve albizottságaiba Szombathely Megyei Jogú Város Közgyűlése a 633/2019. (XII.19.) Kgy. sz. határozatban, a 75/2020. (V.28.) Pm. sz. határozatban és a 202/2020. (IX.24.) Kgy. sz. határozatban az alábbi személyek delegálásáról döntött:

|  |  |
| --- | --- |
| **Szakmai bizottság megnevezése** | **Delegált neve, beosztása** |
| **Gazdasági Bizottság** | Dr. Horváth Attila alpolgármester |
| Környezetvédelmi Albizottság | Németh Ákos tanácsnok |
| Területfejlesztési Albizottság | Horváth Soma alpolgármester |
| Városüzemeltetési Albizottság | Horváth Soma alpolgármester |
| **Humánszolgáltatási Bizottság** | Dr. László Győző alpolgármester |
| Egészségügyi Albizottság | Dr. László Győző alpolgármester |
| Ifjúsági-Oktatási-Sport Albizottság | Putz Attila bizottsági elnök |
| Kulturális Albizottság | Horváth Soma alpolgármester |
| Szociális Albizottság | Dr. Károlyi Ákos jegyző |
| **Informatikai-Rekreációs Bizottság** | Desits Zoltán, az Informatikai Iroda vezetője |
| Informatikai Albizottság | Desits Zoltán, az Informatikai Iroda vezetője |
| Turisztikai Albizottság | Tóth Kálmán bizottsági elnök |
| **Adóhatósági Vezetők Kollégiuma** | Stéger Gábor a Közgazdasági és Adó Osztály vezetője |
| **Főépítészi Kollégium** | Lakézi Gábor főépítész |
| **Jegyzői Kollégium** | Dr. Károlyi Ákos jegyző |
| **Közterület Felügyelők Kollégiuma** | Ágoston Sándor, a Szombathelyi Közterület-felügyelet irodavezetője |

Az éves tagdíj a nyilvántartott települési lélekszámként 30 Ft/év, 2024. évben a tagdíj összege 2.353.380 Ft.

1. **Magyar Urbanisztikai Társaság**

A Társaság az urbanisztikával hivatásszerűen foglalkozók, illetőleg az urbanisztika iránt elkötelezetten érdeklődők szakmai-társadalmi szervezete.

A Társaság célja a sokféle szakma összehangolt tevékenységéből álló magyar urbanisztikának, beleértve a térségi és településfejlesztésnek, tervezésnek, irányításnak és működtetésének minél sikeresebbé, hatékonyabbá és eredményesebbé tétele. Ennek érdekében feladatának tekinti új szakmai ismereteknek a feltárását, a gyakorlat hazai és nemzetközi tapasztalatainak gyűjtését, ezeknek a tagsághoz történő gyors továbbítását, valamint a szakmagyakorlás feltételeinek javítását az elméleti és a gyakorlati tevékenység fejlesztését.

Az urbanisztika képviseletét a nem kormányzati nemzetközi szervezetekben, az Európai Unió vonatkozásában harmonizációs folyamatokban, valamint különösen a környező államok hasonló jellegű szakmai és érdekvédelmi szervezeteivel megvalósítandó rendszeres és szervezett kapcsolat-kiépítésre törekszik a Társaság.

Célja a terület és településfejlesztés terén a tervezési és szakértői munkához szükséges ismeretek és standardok meghatározása, ezek körének rendszeres felülvizsgálata a társadalmi-gazdasági és technológaiai trendek, társadalmi elvárások alapján.

A Társaság kiemelt feladatának tartja a tagjai közötti szakmai kapcsolat gondozását, szervezését, valamint az urbanisztikai jellegű döntésekben hatáskörrel rendelkező kormányzati és önkormányzati szervezetekkel való, szakmai-társadalmi keretek közötti együttműködést.

2024. évben a tagdíj összege 185.373 Ft volt.

A Magyar Urbanisztikai Társaságba Szombathely Megyei Jogú Város Közgyűlése a 635/2019XII.19.) Kgy.sz. határozatában Szuhai Viktor tanácsnok urat delegálta.

1. **Vasutas Települések Szövetsége (VTSZ)**

Az 1994-ben alapított Vasutas Települések Szövetsége feladatának tekinti a kölcsönös és a magyar vasutakkal való együttműködés kialakítását annak elősegítése érdekében, hogy a vasúti személy- és áruszállítás meg tudja őrizni a jelentőségét. A Szövetség és a magyar vasutak szándékukat fejezik ki arra nézve, hogy kölcsönösen összehangolják fejlesztési működési elképzeléseiket, konzultálnak a települések közlekedését érintő kérdésekről. A Szövetség tagjai a települést érintő vasúthálózatot, illetve az ott található objektumait a település részeként tekintik, melynek érdekében a vasúttal együttműködve, a Szövetségben tömörülve kezdeményező érdekképviseleti szervként lépnek fel az állami pénzalapok elosztásának kialakításában. A Szövetség tagjai a költségvetési hozzájárulást igénylő vasúti és közúti tömegközlekedés együttműködését szorgalmazva emelni kívánják a személyfuvarozási szolgáltatás színvonalát.

A Szövetség és a magyar vasutak szándékukat fejezik ki arra nézve, hogy kölcsönösen összehangolják fejlesztési, működési elképzeléseiket, továbbá konzultálnak a települési közlekedést érintő kérdésekről, egyeztetik a területrendezési, területfejlesztési terveiket a vasúttal.

Szombathely Megyei Jogú Város a 134/1997.(V.29.) Kgy. sz. határozatában kinyilvánította, hogy a Vasutas TelepülésekSzövetségben tagként részt kíván venni.

A tagdíj 2024. évben 225.000 Ft volt.

A Vasutas Települések Szövetségébe Szombathely Megyei Jogú Város Közgyűlése a 637/2019.(XII.29.) Kgy. sz. határozatában Ágh Ernő képviselő urat delegálta.

1. **Magyar Közgazdasági Társaság**

A Magyar Közgazdasági Társaság a magyar közgazdák legrégebbi, legjelentősebb szervezete, amely a közgazdasági ismeretek terjesztését, a szakmai közélet fejlesztését, a közgazdászok általános érdekeinek képviseletét vállalta feladatául. Mindezt sokféle fórum: előadások, tanfolyamok, szakmai viták, találkozók, vándorgyűlések szervezésével kívánja teljesíteni.

A társaság célja, hogy tagjai révén és a rendelkezésére álló eszközökkel segítse a közgazdaság-tudomány fejlődését és gyakorlati alkalmazását, a társtudományok képviselőivel való kapcsolattartást, a közgazdasági gondolkodás erősítését, valamint teret adjon az aktuális gazdaságpolitikai döntésekhez kapcsolódó szakmai vitáknak.

A társaság [több, mint kéttucatnyi szakosztályt](http://www.mkt.hu/tarsasag/szakosztalyaink/) működtet, és csaknem valamennyi vármegyében vannak [helyi szervezetei](http://www.mkt.hu/tarsasag/megyei/), amelyek rendszeresen előadásokat, vitákat, konferenciákat rendeznek. A Magyar Közgazdasági Társaság legfontosabb rendezvénye a [Közgazdász-vándorgyűlés](http://kozgazdasz-vandorgyules.blog.hu/), amit évente más-más városban rendeznek meg.

Szombathely Megyei Jogú Város az 1996. július 16-án aláírt Belépési nyilatkozattal vált tagjává a Magyar Közgazdasági Társaságnak.

Az éves tagdíj 30.000 Ft.

A Magyar Közgazdasági Társaságba Szombathely Megyei Jogú Város Közgyűlése a 638/2019.(XII.19.) Kgy. sz. határozatában Dr. Kovács Előd kabinetvezető urat delegálta.

1. **Pannon Térségfejlesztő Egyesület**

A 2014-2020-as tervezési időszaktól a szombathelyi járás 39 települését érintő Helyi Fejlesztési Stratégia elkészítésének feladatát és a térség képviseletét a Pannon Térségfejlesztő Egyesület látja el.

Az Egyesület feladatának tekinti a települések érdekeinek képviseletét, javaslatainak továbbítását, valamint közös térségfejlesztési stratégia és intézkedési terv kidolgozását, nem csak a vidékfejlesztési támogatások előkészítésre vonatkozóan.

A Helyi Akciócsoportok hozzá tudnak járulni, az átláthatóbb fejlesztési lehetőségek, térségi projektcsomagok kidolgozásához, valamint a különböző tervezési szintek közötti kommunikáció javításához.  Segíteni kívánják a vidéki szereplők információellátottságát, támogatások igénybevételéhez kapcsolódó képzések szervezését, annak érdekében, hogy a pályázati törekvések minél kevesebb akadályba ütközzenek.

Az egyesület célja a működési területén élő lakosság életfeltételeinek javítása, a vidékfejlesztés és területfejlesztés társadalmi-gazdasági szerepének erősítése.

2024. évben a tagság éves díja 20.000 forint volt.

A Pannon Térségfejlesztő Egyesületbe Szombathely Megyei Jogú Város Közgyűlése a 641/2019.(XII.19.) Kgy. sz. határozatában Kalmár Ervin urat delegálta.

1. **Intelligens Társadalomért Országos Szövetség Közhasznú Egyesület (ITOSZ)**

Az Intelligens Társadalomért Országos Szövetség 1999-ben jött létre azzal a céllal, hogy elősegítse és támogassa az információs társadalom értékeinek hazai elterjedését. E célkitűzésen belül elsősorban a közigazgatás, egészségügy és információbiztonság területeire fókuszált, tevékenysége során közvetítő szerepet töltött be a szektor szereplői között.

Az Egyesület célja az, hogy elősegítse és támogassa az információs társadalom értékeinek hazai elterjedését. Minden rendelkezésére álló erőforrásával hozzá kíván járulni annak eléréséhez, hogy a magyar állampolgárok életét hatékonyan szervezett, korszerűen kialakított és élethelyzetükre tekintettel levő szolgáltatások tegyék könnyebbé és a szolgáltatások használatához szükséges információkat, ismereteket és készségeket megszerezhessék, bővíthessék.

Az ITOSZ céljai érdekében támogatja az önkormányzatokat azon törekvéseikben, hogy korszerűsítsék működésüket, különös tekintettel a helyi szolgáltatások modernizációjára, a helyi elektronikus ügyintézés fejlesztésére, a települések közötti jó gyakorlatok átadására. Együttműködik a kormányzati intézményekkel az elektronikus ügyintézés kiterjesztésére, a közigazgatás működésének korszerűsítésére, fejlesztésére irányuló stratégiák, projektjavaslatok kidolgozásában és megvalósításában.

Az Egyesület Alapszabályának IV. 1. pontja szerint a tagdíj összege évi 20 000,- Ft.

Szombathely Megyei Jogú Város Közgyűlése a 642/2019.(XII.19.) Kgy. sz. határozatában határozta el, hogy tagja kíván lenni az Intelligens Települések Országos Szövetségének, és Németh Ákos tanácsnok urat hatalmazta fel arra, hogy az Egyesületben Szombathely Megyei Jogú Város Önkormányzatát képviselje.

1. **ICOMOS Magyar Nemzeti Bizottság Egyesület**

Az ICOMOS 1965-ben létrehozott civil szakmai szervezet, amelynek szerepe meghatározó a világ műemlékvédelmében. Az ICOMOS által kidolgozott irányelveket a legtöbb ország átülteti saját műemlékvédelmi gyakorlatába. A nemzetközi fórumon is tevékenyen dolgozó tagok saját országukban nemzeti bizottságokat alkotnak.

Az ICOMOS Magyar Nemzeti Bizottsága a nemzetközi szervezet egyik legnagyobb taglétszámú, befolyásos tagszervezete. Tagjai a magyar műemlékvédelem meghatározó szakemberei. Építészek, régészek, művészettörténészek, kertépítészek, restaurátorok, történészek, vegyészek, geológusok, statikusok és a műemlékvédelemhez kapcsolódó minden más szakág képviselői vesznek részt munkájában.

A Bizottság országos és nemzetközi szinten előmozdítja a műemlékek, műemléki értékek, műemléki területek megőrzését, védelmét, hasznosítását, értékeik érvényre juttatását, a nemzetközileg elfogadott elvek és módszerek megvalósulását.

Mindezen célok fejlesztésére és alkalmazására nemzeti és nemzetközi konferenciákat, tanfolyamokat, előadásokat, egyéb rendezvényeket szervez, bonyolít le, illetve támogat, biztosítja az egyéb hazai vagy nemzetközi konferencián, előadáson, tanfolyamon való részvételt.

Kiadványokat, hang- és képhordozó, ismeretterjesztő anyagokat készít, szerkeszt, terjeszt, értékesít. Szaktanácsadást nyújt, szakanyagokat készít, tanulmányutakat, kiállításokat szervez. Információt nyújt a műemlékvédelem hazai és külföldi eseményeiről, pályázatairól, ösztöndíjairól.

Ingyenes belépésre jogosító tagsági kártyát nyújt szabad használatra a világ legtöbb múzeumába, műemlékébe, romterületére.

Az Egyesület Alapszabályának 4.8.6. pontja alapján a tagdíj mértéke évi 150.000 Ft.

Szombathely Megyei jogú Város Önkormányzata a 645/2019.(XII.19.) Kgy. számú határozatában a tagság megerősítéséről döntött.

1. **Polgármesterek Szövetsége**

Az Európai Unió klíma- és energiacsomagjának 2008-ban történt elfogadását követően az [Európai Bizottság](https://hu.wikipedia.org/wiki/Eur%C3%B3pai_Bizotts%C3%A1g) létrehozta a Polgármesterek Szövetségét, hogy támogassa a helyi önkormányzatok fenntartható energiapolitika megvalósítása során tett erőfeszítéseit.

A Polgármesterek Szövetsége helyi és regionális önkormányzatokból álló fő európai mozgalom, amely önkéntes elkötelezettséget vállal az [energiahatékonyság](https://hu.wikipedia.org/wiki/Energiahat%C3%A9konys%C3%A1g) növelése és a [megújuló energiaforrások](https://hu.wikipedia.org/wiki/Meg%C3%BAjul%C3%B3_energiaforr%C3%A1s) saját területükön történő használata iránt.

A városoknak és városi területeknek kulcsfontosságú szerepe van a klímaváltozás enyhítésében, mivel az Európai Unióban termelt energia háromnegyedét fogyasztják, és hasonló mennyiségű CO2-kibocsátásért is felelnek. A helyi önkormányzatok ideális helyet foglalnak el ahhoz, hogy a polgárok hozzáállását megváltoztassák, a klíma- és energiaügyeket átfogó módon kezeljék, különösen a köz- és magánérdekek harmonizálása révén, valamint azáltal, hogy a fenntartható energiaügyeket egy átfogó helyi fejlesztési tervbe integrálják.

A Polgármesterek Szövetségéhez való csatlakozás lehetőséget teremt a helyi önkormányzatok számára a területükön a CO2-kibocsátás csökkentésére tett erőfeszítések megerősítésére, az európai támogatás és elismerés hasznosítására, valamint az európai társintézményekkel való tapasztalatcserére.

A Polgármesterek Szövetségének több, mint 10.000 tagja van világszerte. Szombathely Megyei Jogú Város Közgyűlése a 342/2015. (IX.16.) Kgy. sz. határozatában egyetértett azzal, hogy Szombathely Megyei Jogú Város csatlakozzon a Polgármesterek Szövetségéhez.

A szervezetben való részvétel tagdíjfizetési kötelezettséggel nem jár.

Szombathely Megyei Jogú Város Önkormányzatának Közgyűlése a 10/2022. (I.27.) Kgy számú határozatában ismételten megerősítette, hogy a jövőben is tagja kíván lenni a Szövetségnek.

1. **Klímabarát Települések Szövetsége**

A Klímabarát Települések Szövetsége tematikus céllal szerveződő önkormányzati szövetség. A szövetség azért jött létre, hogy a szakmai tapasztalatok megosztásával megkönnyítse, segítse helyi, települési szinten az elkerülhetetlen éghajlatváltozáshoz történő alkalmazkodást és a kihívásokra történő felkészülést.

 A Szövetség célja egy fenntartható, a jövő generációk számára is élhető és szerethető környezet kialakítása. Prioritásnak tekinti azokat a lépéseket, amelyek saját erőforrásaikhoz, lehetőségeikhez mérten mérsékelik az éghajlatváltozás káros hatásait és segítik a település és a lakosság klímaadaptációját.

Felelős közösségként a közigazgatásuk alá eső területek klímabarát átalakításáért és a lakosok környezettudatos szemléletváltásáért munkálkodnak. A megkezdett és a jövőben tervezetett és megvalósított beruházásoknál szempont annak klímabarát és fenntartható volta.

A Szövetség többek között szakmai konferenciákkal, képzésekkel, előadásokkal és a pályázati lehetőségeket, szakmai híreket tartalmazó havi hírlevéllel kívánja támogatni partnereit. A Szövetség szolgáltatásai között szerepel emellett klímastratégiák, SECAP-ok kidolgozása, módszertani és pályázati tanácsadás, valamint környezetvédelmi, klímavédelmi fókuszú lakossági kampányok megvalósítása is.

A 2024. évi tagdíj 300.000 Ft volt.

Szombathely Megyei Jogú Város Közgyűlése az 511/2019. (XI.28.) Kgy. sz. határozatban elhatározta, hogy a Klímabarát Települések szövetségéhez csatlakozik és koordinátorként Németh Ákos tanácsnok urat már delegálta.

1. **Magyar CIVINET Hálózat**

A CIVITAS az Európai Unió kezdeményezése azon európai városok összekapcsolására, amelyek élen járnak a városi mobilitási kihívások megoldásában, vagy nyitottak az új gyakorlatok elsajátítására.

Az elmúlt években több országos és határon átnyúló regionális CIVITAS hálózat (CIVINET) jött létre, hogy a hasonló helyzetben és hasonló keretek között működő városok nyelvi akadályok nélkül megosszák egymással eredményeiket, tapasztalataikat, tanulhassanak egymás példáiból.

A Magyar CIVINET városok hálózata a városokért, amely a fenntartható magyarországi városi mobilitás mellett elkötelezett vagy a magyar nyelvet (is) használó önkormányzatokból áll. A több mint 10 éve sikeresen működő hálózat tudásmegosztással segíti a városokat és a városi mobilitás érintettjeit a fenntartható közlekedési megoldások megismerésében és megvalósításában rövid és hosszú távon.

A Magyar CIVINET célja a fenntartható városi mobilitással kapcsolatos helyi, regionális és országos kapacitás erősítése, különösen a mobilitási szakemberek és a városi döntéshozók számára.

A Magyar CIVINET kommunikációs tevékenységeinek célja, hogy eljuttassa tagjainak a CIVITAS és más, EU által finanszírozott fenntartható mobilitási projektek, kezdeményezések, pályázati felhívások és a magyar partnerek jógyakorlatainak hírét. Célja továbbá a CIVINET-ek közötti együttműködés előmozdítása, hogy továbbra is kapcsolatban maradjon a szélesebb CIVITAS közösséggel, illetve a CIVITAS támogatása növekedési stratégiájának megvalósításában.

A CIVITAS az Európai Bizottság kezdeményezése, amelynek célja, hogy kapcsolatok jöjjenek létre a városi közlekedés problémáinak megoldásában élenjáró európai városok között.

A CIVITAS részben pályázati lehetőséget nyújt előremutató közlekedési megoldások kutatás-fejlesztési projektjeinek a finanszírozására, részben tapasztalatcserére biztosít lehetőséget a városok szakemberei számára.

Az elmúlt években több országos, illetve országhatárokon átnyúló térségi CIVITAS hálózat (CIVINET) jött létre, hogy a hasonló helyzetben, hasonló keretek között működő városok nyelvi akadályok nélkül oszthassák meg eredményeiket, tapasztalataikat.

A tisztább és fenntarthatóbb városi mobilitást szolgáló integrált stratégiák megvalósítása iránt elkötelezett magyar városok hálózatot hoztak létre Magyar CIVINET néven.

A tagság tagdíjfizetési kötelezettséggel nem jár.

Szombathely Megyei Jogú Város Önkormányzata a 9/2022.(I.27.) Kgy. számú határozatában döntött arról, hogy a Magyar CIVINET hálózat tagja kíván lenni és felhatalmazta Kalmárt Ervint, hogy az Önkormányzat képviseletében eljárjon.

1. **Magyar Önkormányzatok Szövetsége**

A MÖSZ célja a magyar önkormányzati érdekek képviselete, megjelenítése és az önkormányzati jogok védelme az 1990-ben történt megalakulásának elhatározása óta.

A Szövetség részt vesz az önkormányzati érdekszövetségek számára biztosított, jogszabály által előírt egyeztetési fórumokon, tagjaival és együttműködő partnereivel, önkormányzati tisztségviselőkkel partnerségben folytat eszmecseréket az önkormányzatok számára fontos kérdéskörökben. A Szövetség számára fontos a hitelesség és a szakmai pontosság az önkormányzatokat érintő kérdéskörökben a kormányzati döntéshozatali eljárásban adott önkormányzati válaszok, álláspontjaink megfogalmazása, valamint a szakpolitikai területeken rendezett konferenciák, szemináriumok, képzések, eszmecserék során.

A MÖSZ fontosnak tartja, hogy az önkormányzatokat érintő tárgykörökben konferenciák és szemináriumok tartásával, képzésekkel, vidéki helyszíneken eszmecserékkel hosszú-távon hozzájáruljon az ismeretek bővítéséhez, tagjai, a polgármesterek és képviselők hatékonyabb és eredményesebb munkájához.

A Szövetség célja többek között az önkormányzati érdekek feltárása és megjelenítése a társadalom és a központi állami szervezetek felé; az önkormányzatok érdekképviseletének vállalása, elsősorban az Országgyűlés és annak bizottságai, a Kormány és szervei, valamint a közigazgatás központi szervei előtt; az önkormányzati érdekek védelme; jogszabály alkotás kezdeményezése az önkormányzati érdekek érvényesülése érdekében.

A Szövetség céljai magvalósítása érdekében információs rendszert épít ki a Szövetség és az önkormányzatok, valamint az önkormányzatok egymás közötti viszonylatában, az önkormányzatok munkáját elősegítő adatbázis létrehozásával; az önkormányzati tisztségviselők, képviselők és alkalmazottak képzésének, továbbképzésének, valamint vezetőképzésének elősegíti; önálló kiadványokat, publikációkat jelentet meg.

A 2024. évi tagdíj 736.270 Ft volt.

Szombathely Megyei Jogú Város Önkormányzata a 215/2020.(IX.24.) Kgy. számú határozatában döntött arról, hogy tagja kíván lenni a Magyar Önkormányzatok Szövetségének és felhatalmazta Szombathely Megyei Jogú Város Polgármesterét, hogy a Szövetségben az Önkormányzat képviseletében eljárjon.

1. **Pannon Városok Szövetsége**

A Pannon Városok Szövetsége a Pannon Egyetem kezdeményezésére jött létre 2015-ben Keszthely, Kőszeg, Nagykanizsa, Tata, Veszprém és Zalaegerszeg részvételével.

A Szövetség legfontosabb célkitűzése a térség kulturális, szellemi, kutatási és gazdasági fejlődésének és felemelkedésének az elősegítése, és az, hogy a Pannon Városok megtalálják azt az egyedi, versenyképességet és kitörést biztosító területet, amelyet fejlesztési stratégiájuk fókuszpontjába állíthatnak, illetve, hogy teljes körűen kiaknázzák az együttműködésben rejlő lehetőségeket.

A konkrét célok között a partnerek rögzítették közös kutatások lebonyolítását, közös pályázatok benyújtását, a Pannon térség településeinek és a helyi szereplők kapcsolatainak erősítését, innovatív ötletek megosztását, szakmai programok megvalósítását, szakmai támogatás nyújtását az Északnyugat-magyarországi Gazdaságfejlesztési Zóna működésével kapcsolatos munkákhoz, fejlesztésekhez.

A feladatok megbeszélésére, megvitatására a legfőbb színtér a partnerek közötti kerekasztal, mely a partnerek képviselőiből áll.

A tagság nem jár pénzügyi kötelezettségvállalással, tagdíj nincs.

Szombathely Megyei Jogú Város Közgyűlése a 209/2021. (XI.25.) Kgy. számú határozatában arról, hogy csatlakozni kíván a Pannon Városok Szövetségéhez.

**Szombathely Megyei Jogú Város Önkormányzatának a jelen előterjesztésben szereplő szervezetekben való további részvételre, illetve a szervezetekbe delegáltak személyére vonatkozó javaslataimról a Közgyűlés ülésén tájékoztatom Tisztelt Képviselőtársaimat.**

**Szombathely, 2024. november 20.**

/: **Dr. Nemény András** :/

**I.**

**Határozati javaslat**

**……./2024.(IX.28.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni a Megyei

Jogú Városok Szövetségének.

1. A Szövetség állandó szakmai bizottságaiba, illetve albizottságaiba az alábbi személyeket delegálja:

|  |  |
| --- | --- |
| **Szakmai bizottság megnevezése** | **Delegált neve, beosztása** |
| **Gazdasági Bizottság** |  |
| Környezetvédelmi Albizottság |  |
| Területfejlesztési Albizottság |  |
| Városüzemeltetési Albizottság |  |
| **Humánszolgáltatási Bizottság** |  |
| Egészségügyi Albizottság |  |
| Ifjúsági-Oktatási-Sport Albizottság |  |
| Kulturális Albizottság |  |
| Szociális Albizottság |  |
| **Informatikai-Rekreációs Bizottság** |  |
| Informatikai Albizottság |  |
| Turisztikai Albizottság |  |
| **Adóhatósági Vezetők Kollégiuma** |  |
| **Főépítészi Kollégium** |  |
| **Jegyzői Kollégium** |  |
| **Közterület Felügyelők Kollégiuma** |  |

1. A Közgyűlés felkéri a Polgármestert, hogy a fenti változások átvezetéséről a Megyei Jogú Városok

Szövetsége felé gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

/ A végrehajtás előkészítéséért:

Dr. Füzi Judit, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**II.**

**Határozati javaslat**

**……./2024.(IX.28.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni az

Magyar Urbanisztikai Társaságnak.

1. A Közgyűlés felhatalmazza ……………………………, hogy a Magyar Urbanisztikai Társaságban Szombathely

Megyei Jogú Város Önkormányzatának képviseletében eljárjon.

1. A Közgyűlés felkéri a Polgármestert, hogy az 1. és 2. pontokban szereplő döntésről a Magyar

Urbanisztikai Társaság tájékoztatásáról gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

/ A végrehajtás előkészítéséért:

Dr. Füzi Judit, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**III.**

**Határozati javaslat**

**……./2024.(IX.28.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni Vasutas

Települések Szövetségének.

1. A Közgyűlés felhatalmazza ……………………………, hogy a Vasutas Települések Szövetségében

Szombathely Megyei Jogú Város Önkormányzatának képviseletében eljárjon.

1. A Közgyűlés felkéri a Polgármestert, hogy az 1. és 2. pontokban szereplő döntésről Vasutas Települések

Szövetsége tájékoztatásáról gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

/ A végrehajtás előkészítéséért:

Dr. Füzi Judit a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**IV.**

**Határozati javaslat**

**……./2024.(IX.28.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni a Magyar

Közgazdasági Társaságnak.

1. A Közgyűlés felhatalmazza ……………………………, hogy a Magyar Közgazdasági Társaságban Szombathely

Megyei Jogú Város Önkormányzatának képviseletében eljárjon.

1. . A Közgyűlés felkéri a Polgármestert, hogy az 1. és 2. pontokban szereplő döntésről a Magyar

Közgazdasági Társaság tájékoztatásáról gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

/ A végrehajtás előkészítéséért:

Dr. Füzi Judit a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**V.**

**Határozati javaslat**

**……./2024.(IX.28.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni a Pannon

Térségfejlesztő Egyesületnek.

1. A Közgyűlés felhatalmazza ……………………………, hogy a Pannon Térségfejlesztő Egyesületben

Szombathely Megyei Jogú Város Önkormányzatának képviseletében eljárjon.

1. A Közgyűlés felkéri a Polgármestert, hogy az 1. és 2. pontokban szereplő döntésről a Pannon

Térségfejlesztő Egyesület tájékoztatásáról gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

/ A végrehajtás előkészítéséért:

Dr. Füzi Judit, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**VI.**

**Határozati javaslat**

**……./2024.(IX.28.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni az

Intelligens Társadalomért Országos Szövetség Közhasznú Egyesületnek.

1. A Közgyűlés felhatalmazza ……………………………, hogy az Intelligens Társadalomért Országos Szövetség

Közhasznú Egyesületben Szombathely Megyei Jogú Város Önkormányzatának képviseletében eljárjon.

1. A Közgyűlés felkéri a Polgármestert, hogy az 1. és 2. pontokban szereplő döntésről azIntelligens

Társadalomért Országos Szövetség Közhasznú Egyesület tájékoztatásáról gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

/ A végrehajtás előkészítéséért:

Dr. Füzi Judit, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**VII.**

**Határozati javaslat**

**……./2024.(IX.28.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni az

ICOMOS Magyar Nemzeti Bizottság Egyesületnek.

1. A Közgyűlés felkéri a Polgármestert, hogy az 1. pontban szereplő döntésről az ICOMOS Magyar

Nemzeti Bizottság Egyesület tájékoztatásáról gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

/ A végrehajtás előkészítéséért:

Dr. Füzi Judit, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**VIII.**

**Határozati javaslat**

**……./2024.(IX.28.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni a

Polgármesterek Szövetségének.

1. A Közgyűlés felkéri a Polgármestert, hogy az 1. pontban szereplő döntésről a Polgármesterek

Szövetsége tájékoztatásáról gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

/ A végrehajtás előkészítéséért:

Dr. Füzi Judit, a Polgármesteri Kabinet vezetője/

**Határidő**: azonnal

**IX.**

**Határozati javaslat**

**……./2024.(IX.28.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni a

Klímabarát Települések Szövetségnek.

1. A Közgyűlés felhatalmazza ……………………………, hogy a Klímabarát Települések Szövetségben

Szombathely Megyei Jogú Város Önkormányzatának képviseletében eljárjon.

1. A Közgyűlés felkéri a Polgármestert, hogy az 1. és 2. pontokban szereplő döntésről azKlímabarát

Települések Szövetsége tájékoztatásáról gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

/ A végrehajtás előkészítéséért:

Dr. Füzi Judit, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**X.**

**Határozati javaslat**

**……./2024.(IX.28.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni a Magyar

CIVINET Hálózatnak.

1. A Közgyűlés felhatalmazza ……………………………, hogy a Magyar CIVINET Hálózatban Szombathely

Megyei Jogú Város Önkormányzatának képviseletében eljárjon.

1. A Közgyűlés felkéri a Polgármestert, hogy az 1. és 2. pontokban szereplő döntésről a Magyar CIVINET

Hálózat tájékoztatásáról gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

/ A végrehajtás előkészítéséért:

Dr. Füzi Judit, a Polgármesteri Kabinet vezetője/

**Határidő**: azonnal

**XI.**

**Határozati javaslat**

**……./2024.(IX.28.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni a

Magyar Önkormányzatok Szövetségének.

1. Közgyűlés felhatalmazza ……………………………, hogy aMagyar Önkormányzatok Szövetségében

Szombathely Megyei Jogú Város Önkormányzatának képviseletében eljárjon.

1. A Közgyűlés felkéri a Polgármestert, hogy az 1. és 2. pontokban szereplő döntésről aMagyar

Önkormányzatok Szövetsége tájékoztatásáról gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

/ A végrehajtás előkészítéséért:

Dr. Füzi Judit, a Polgármesteri Kabinet vezetője

Stéger Gábor, a Közgazdasági és Adó Osztály vezetője/

**Határidő**: azonnal

**XII.**

**Határozati javaslat**

**……./2024.(IX.28.) Kgy. sz. határozat**

1. Szombathely Megyei Jogú Város Önkormányzata kijelenti, hogy a jövőben is tagja kíván lenni a Pannon

Városok Szövetségnek.

1. A Közgyűlés felkéri a Polgármestert, hogy az 1. pontban szereplő döntésről a Pannon Városok Szövetségetájékoztatásáról gondoskodjon.

**Felelősök:** Dr. Nemény András polgármester

Dr. László Győző alpolgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

/ A végrehajtás előkészítéséért:

Dr. Füzi Judit, a Polgármesteri Kabinet vezetője/

**Határidő**: azonnal